CELEX: 32020D2142
Language: lt
Date: 1608163200000
Title: Tarybos sprendimas (BUSP) 2020/2142 2020 m. gruodžio 17 d. kuriuo iš dalies keičiamas Sprendimas (BUSP) 2018/1789, kuriuo remiama kova su neteisėta prekyba šaulių ir lengvaisiais ginklais bei jų platinimu Arabų Valstybių Lygos valstybėse narėse

2020 12 18   
               
               
                  LT
               
               
                  Europos Sąjungos oficialusis leidinys
               
               
                  L 430/25
               
            
         TARYBOS SPRENDIMAS (BUSP) 2020/2142
         2020 m. gruodžio 17 d.
         kuriuo iš dalies keičiamas Sprendimas (BUSP) 2018/1789, kuriuo remiama kova su neteisėta prekyba šaulių ir lengvaisiais ginklais bei jų platinimu Arabų Valstybių Lygos valstybėse narėse
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2018 m. lapkričio 19 d. Taryba priėmė sprendimą (BUSP) 2018/1789 (1), kuriuo remiama kova su neteisėta prekyba šaulių ir lengvaisiais ginklais bei jų platinimu Arabų Valstybių Lygos valstybėse narėse;
                  
               
                     (2)
                  
                  
                     Sprendimo (BUSP) 2018/1789 5 straipsnio 2 dalyje numatyta, kad tas sprendimas nustoja galioti praėjus 24 mėnesiams nuo to sprendimo 3 straipsnio 3 dalyje nurodyto susitarimo sudarymo dienos;
                  
               
                     (3)
                  
                  
                     2020 m. spalio 30 d. projekto, numatyto Sprendimo (BUSP) 2018/1789 1 straipsnyje, įgyvendinimo agentūra Šaulių ginklų apžvalgos mechanizmas (SAS) paprašė Sąjungos leidimo pratęsti tame sprendime nustatytą įgyvendinimo laikotarpį šešiais mėnesiais, tokiu būdu pratęsiant visą projekto įgyvendinimo trukmę iki 30 mėnesių. Pratęsti laikotarpį prašoma atsižvelgiant į COVID-19 pandemiją ir į tai, kad dėl jos vėlesniam laikui nukelta tam tikra projekte numatyta veikla;
                  
               
                     (4)
                  
                  
                     prašomas Sprendimo (BUSP) 2018/1789 pakeitimas susijęs su jo 5 straipsnio 2 dalimi;
                  
               
                     (5)
                  
                  
                     Sprendime (BUSP) 2018/1789 nustatytas įgyvendinimo laikotarpio pratęsimas šešiais mėnesiais gali būti vykdomas neskiriant papildomų finansinių išteklių,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2018/1789 5 straipsnio 2 dalis pakeičiama taip:
            
                        „2.
                     
                     
                        Šis sprendimas nustoja galioti praėjus 30 mėnesių nuo 3 straipsnio 3 dalyje nurodyto susitarimo sudarymo dienos.”
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020m. gruodžio 17 d.
            
               
                  Tarybos vardu
               
               
                  Pirmininkė
               
               S. SCHULZE
            
         
         
            (1)  2018 m. lapkričio 19 d. Tarybos sprendimas (BUSP) 2018/1789, kuriuo remiama kova su neteisėta prekyba šaulių ir lengvaisiais ginklais bei jų platinimu Arabų Valstybių Lygos valstybėse narėse (OL L 293, 2018 11 20, p. 24).